CELEX: 32006D0699
Language: hu
Date: 2006-10-17 00:00:00
Title: 2006/699/EK: A Bizottság határozata ( 2006. október 17. ) a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról szóló 2004/452/EK határozat módosításáról (az értesítés a C(2006) 4857. számú dokumentummal történt)   (EGT vonatkozású szöveg)

18.10.2006   
            
            
               HU
            
            
               Az Európai Unió Hivatalos Lapja
            
            
               L 287/36
            
         
      A BIZOTTSÁG HATÁROZATA
   
   (2006. október 17.)
   a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról szóló 2004/452/EK határozat módosításáról
   (az értesítés a C(2006) 4857. számú dokumentummal történt)
   (EGT vonatkozású szöveg)
   (2006/699/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi statisztikákról szóló, 1997. február 17-i 322/97/EK tanácsi rendeletre (1) és különösen annak 20. cikke (1) bekezdésére,
   mivel:
   
               (1)
            
            
               A bizalmas adatokhoz való tudományos célú hozzáférés tekintetében a közösségi statisztikákról szóló 322/97/EK tanácsi rendelet végrehajtásáról szóló, 2002. május 17-i 831/2002/EK bizottsági rendelet (2) célja, hogy – statisztikai következtetések tudományos célú megállapításának lehetővé tétele érdekében – meghatározza a közösségi hatósághoz továbbított bizalmas adatokhoz történő hozzáférés engedélyezésének feltételeit, valamint azokat a szabályokat, amelyek a közösségi és a nemzeti hatóságok e hozzáférés előmozdítását szolgáló együttműködésére vonatkoznak.
            
         
               (2)
            
            
               A bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról szóló, 2004. április 29-i 2004/452/EK bizottsági határozat (3) meghatározta a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékét.
            
         
               (3)
            
            
               A Princeton Egyetem Woodrow Wilson Közigazgatási és Külpolitikai Intézetének Egészségügyi és Jóléti Központja, Amerikai Egyesült Államok, New Jersey (The Center of Health and Wellbeing of the Woodrow Wilson School of Public and International Affairs) olyan szervezetnek tekintendő, amely megfelel az előírt feltételeknek, ezért fel kell venni a 831/2002/EK rendelet 3. cikke (1) bekezdésének c) pontjában található hivatalok, szervezetek és intézmények jegyzékébe.
            
         
               (4)
            
            
               Az e határozatban előírt intézkedések összhangban vannak a statisztikai adatok bizalmas kezelésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A 2004/452/EK határozat mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2006. október 17-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 52., 1997.2.22., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.
   
      (2)  HL L 133., 2002.5.18., 7. o. Az 1104/2006/EK rendelettel (HL L 197., 2006.7.19., 3. o.) módosított rendelet.
   
      (3)  HL L 156., 2004.4.30., 1. o. A legutóbb a 2006/429/EK határozattal (HL L 172., 2006.6.24. 17. o.) módosított határozat.
   
      MELLÉKLET
      
         
            „MELLÉKLET
            SZERVEZETEK, AMELYEK KUTATÓI TUDOMÁNYOS CÉLBÓL BIZALMAS ADATOKHOZ FÉRHETNEK HOZZÁ
            
                         
                     
                     
                        Európai Központi Bank
                     
                  
                         
                     
                     
                        Spanyol Központi Bank
                     
                  
                         
                     
                     
                        Olasz Központi Bank
                     
                  
                         
                     
                     
                        Cornelli Egyetem (Amerikai Egyesült Államok, New York állam )
                     
                  
                         
                     
                     
                        New York-i City University, Baruch College, Politikatudományi Tanszék (Amerikai Egyesült Államok, New York állam)
                     
                  
                         
                     
                     
                        Német Központi Bank
                     
                  
                         
                     
                     
                        Az Európai Bizottság Foglalkoztatási, Szociális és Esélyegyenlőségi Főigazgatóságának Foglalkoztatáselemzési egysége (Employment Analysis Unit)
                     
                  
                         
                     
                     
                        Tel Avivi Egyetem (Izrael)
                     
                  
                         
                     
                     
                        Világbank
                     
                  
                         
                     
                     
                        A Princeton Egyetem Woodrow Wilson Közigazgatási és Külpolitikai Intézetének Egészségügyi és Jóléti Központja, Amerikai Egyesült Államok, New Jersey (The Center of Health and Wellbeing of the Woodrow Wilson School of Public and International Affairs)”